**Nolikuma 7.pielikums**

**Trenažieru un sporta inventāra piegādes**

**un uzstādīšanas līguma projekts**

**LĪGUMS Nr. \_\_\_\_\_\_\_\_\_\_\_\_**

*(projekts)*

Siguldā 2016.gada \_\_\_. \_\_\_\_\_\_\_\_\_\_\_\_

**Siguldas novada Dome**, reģistrācijas Nr. 90000048152, juridiskā adrese Pils iela 16, Sigulda, Siguldas novads, LV – 2150, tās izpilddirektores Jeļenas Zarandijas personā, kura rīkojas pamatojoties uz Siguldas novada Domes 2013. gada 13.jūnija saistošajiem noteikumiem Nr.14 „Siguldas novada pašvaldības nolikums” (prot. Nr.13., §2), turpmāk tekstā saukts **Pircējs**, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_\_\_, kurš rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_pamata, turpmāk tekstā saukts **Pārdevējs**, no otras puses, abi kopā turpmāk tekstā arī Līdzēji, katrs atsevišķi – Līdzējs, pamatojoties uz Publisko iepirkumu likuma 8.panta pirmās daļas 1.punktu un pamatojoties uz Siguldas novada Domes rīkoto iepirkumu „Siguldas Sporta centra trenažieru un sporta inventāra piegāde un uzstādīšana A.Kronvalda ielā 7A, Siguldā” (identifikācijas Nr. SND 2016/10/AK), turpmāk šā līguma tekstā saukts Iepirkums,rezultātiem, noslēdz šādu līgumu (turpmāk tekstā Līgums):

1. **Vispārīgie noteikumi**
   1. Trenažieru un sporta inventāra piegādi un uzstādīšanu Pasūtītājs iepērk Siguldas novada pašvaldības iestādes – Siguldas novada pašvaldības aģentūras “Siguldas Attīstības aģentūra” struktūrvienības “Siguldas Sporta centra” vajadzībām.
   2. Visus norēķinus par Līguma saistību izpildi veiks Siguldas novada pašvaldības aģentūra “Siguldas Attīstības aģentūra”, reģistrācijas Nr.90010201940, juridiskā adrese: Ausekļa iela 6, Sigulda, Siguldas novads, LV – 2150.
   3. Siguldas novada Dome garantē Siguldas novada pašvaldības aģentūras “Siguldas Attīstības aģentūra” šā Līguma saistību izpildi un samaksu par izpildītiem darbiem.
2. **Līguma priekšmets**
   1. Pārdevējs apņemas saskaņā ar Līgumu, Tehnisko piedāvājumu (pielikums Nr.1), Finanšu piedāvājumu (pielikums Nr.2), Tehnisko specifikāciju (pielikums Nr.3), Telpu plānu (pielikums Nr.4) un Garantijas noteikumu aprakstu (pielikums Nr.5) veikt trenažieru un sporta inventāra (turpmāk – Preces) piegādi un uzstādīšanu Siguldas Sporta centrā, A. Kronvalda ielā 7A, Siguldā, Siguldas novadā, LV- 2150.
   2. Pārdevējs Preces piegādi un uzstādīšanu veic ar savu darbaspēku, darba rīkiem, ierīcēm, kuru vērtība ir ierēķināta Līguma summā.
3. **Līguma summa un samaksas kārtība**

3.1. Par Preces piegādi un uzstādīšanu Pircējs apņemas samaksāt Pārdevējam Līguma summu \_\_\_\_\_\_ EUR (\_\_\_\_\_\_\_\_\_\_\_\_\_), tajā skaitā PVN 21% \_\_\_\_\_\_\_ EUR (\_\_\_\_\_\_\_\_\_\_\_\_).

3.2. Pircējs, ņemot vērā Līguma 1.2.apakšpunktā paredzēto, samaksā par Preci 20 (divdesmit) dienu laikā pēc Preces piegādes un uzstādīšanas, Preces pieņemšanas-nodošanas akta parakstīšanas un atbilstoši normatīvajiem aktiem sagatavota rēķina saņemšanas. Iepriekš minētie dokumenti papīra formātā jāiesniedz Līguma 12.6. apakšpunktā norādītajai Pircēja kontaktpersonai, papildus norādītājam rēķinu un Preces pieņemšanas – nodošanas aktu elektroniski Pārdevējs nosūta uz e-pasta adresi:\_\_\_\_\_\_\_\_\_\_\_\_\_\_\_\_.

3.3. Pircējs maksājumu par Preces piegādi un uzstādīšanu veic ar pārskaitījumu uz Pārdevēja norādīto bankas kontu.

3.4. Līgumā noteiktais maksājums ir uzskatāms par izpildītu dienā, kad maksājums ir saņemts Pārdevēja bankas kontā. Strīdus gadījumā tiek noteikts, ka maksājums tiek uzskatīts par izpildītu dienā, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

1. **Līguma izpildes kārtība**

4.1.Saskaņā ar Līguma 2.1.apakšpunktā noteikto Pārdevējs apņemas:

4.1.1. Preces piegādi un uzstādīšanu veikt saskaņā ar Līgumu, Tehnisko piedāvājumu (pielikums Nr. 1), Finanšu piedāvājumu (pielikums Nr.2), Tehnisko specifikāciju (pielikums Nr.3), Telpu plānu (pielikums Nr.4) un Garantijas noteikumu aprakstu (pielikums Nr.5).

4.1.2. Preces piegādi un uzstādīšanu veikt 3 (trīs) mēnešu laikā no Līguma parakstīšanas dienas.

4.1.3. Preces piegādes un uzstādīšanas laikus un veidu saskaņot ar Līguma 12.6.apakšpunktā noteikto kontaktpersonu.

1. **Preces pieņemšana – nodošana**
   1. Preces piegāde, uzstādīšana un galīgā nodošana Pircējam tiek noformēta ar Preces pieņemšanas-nodošanas aktu un tehnisko dokumentāciju latviešu valodā, parakstot to abu Līdzēju pārstāvjiem.
   2. Pircējam ir tiesības neparakstīt Preces pieņemšanas – nodošanas aktu, ja ir konstatēts, ka piegādātā Prece neatbilst Līguma un tā pielikumu nosacījumiem un/vai Prece ir bojāta.
   3. Gadījumā, ja Preces pieņemšanas – nodošanas laikā Pircējs konstatē, ka piegādātā Prece neatbilst Līguma un tā pielikumu nosacījumiem un/vai Prece ir bojāta, tad par to sagatavojams akts, kuru paraksta Līdzēji vai to pilnvaroti pārstāvji un tiek pārtraukta Preces pieņemšana-nodošana. Pārdevēja norādītajā termiņā (kurš nedrīkst būt ilgāks par 10 kalendārām dienām) ar saviem spēkiem un uz sava rēķina jānovērš visi konstatētie Preces trūkumi un/vai bojājumi, bet ja tos nav iespējams novērst, tad Pārdevējam ir pienākums uz sava rēķina apmainīt Līguma un tā pielikumu nosacījumiem neatbilstošo un/vai bojāto Preci pret visiem Līguma un tā pielikumu nosacījumiem un prasībām atbilstošu Preci.
   4. Prece pāriet Pircēja valdījumā ar dienu, kad Līdzēji vai to pilnvaroti pārstāvji ir parakstījuši Līguma 5.1.punktā noteikto Preces pieņemšanas - nodošanas aktu, bet Pircēja īpašumā Prece pāriet ar dienu, kad Pircējs ir samaksājis Pārdevējam par Preci Līgumā noteiktajā kārtībā.
   5. Ja Pārdevējs izvairās no Līguma 5.3.punktā noteikto Preces trūkumu novēršanas un/vai Preces nomaiņas, tad Pircējam ir tiesības tos novērst pašam vai ar trešo personu palīdzību, pieprasot no Pārdevēja visus ar to saistītos izdevumus un Pārdevējam ir pienākums tos apmaksāt 5 (piecu) darba dienu laikā, skaitot no dienas, kad tas no Pircēja ir saņēmis rēķinu par šajā Līguma punktā noteiktajiem izdevumiem.
   6. Pircējs pilnvaro \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no Pircēja puses parakstīt pieņemšanas – nodošanas aktu.
2. **Līdzēju pienākumi un tiesības**
   1. Pārdevējs apņemas:
      1. piegādāt un uzstādīt Preci A. Kronvalda ielā 7A, Siguldā, Siguldas novadā, LV-2150, 4.1.2.apakšpunktā minētajā termiņā;
      2. Preces piegādē un uzstādīšanā ievērot un pildīt Līguma un tā pielikumu nosacījumus;
      3. Līguma darbības laikā nekavējoši telefoniski un rakstiski brīdināt Pircēju par neparedzētiem apstākļiem, kādi radušies no Pārdevēja neatkarīgu iemeslu dēļ un kuru dēļ var tikt traucēta Līguma izpilde;
      4. piegādāt un uzstādīt Preci nevainojamā kvalitātē atbilstoši Līgumam un tā pielikumiem, lai Pircējs pēc minētās Preces saņemšanas varētu uzsākt to pilnīgu lietošanu.
      5. nodrošināt Preces garantiju, no pieņemšanas-nodošanas akta parakstīšanas dienas, atbilstoši Garantijas noteikumu aprakstā (pielikums Nr.5) minētajam.
      6. iesniegt Pircēja kontaktpersonai Preces tehnisko dokumentāciju un lietošanas instrukcijas.
   2. Pārdevējs tam Līgumā noteikto saistību izpildi nav tiesīgs nodot trešajām personām bez Pircēja rakstiskas piekrišanas.
   3. Pircējs apņemas pieņemt Preci atbilstoši Līguma nosacījumiem, ja piegādātā Prece atbilst visām Līguma un tā pielikumu prasībām un nosacījumiem, norēķināties par Preces piegādi atbilstoši Līguma nosacījumiem.
   4. Pircējam ir arī citas Līgumā un normatīvajos aktos noteiktās tiesības.
3. **Garantijas**

7.1. Preces garantijas termiņš, no pieņemšanas-nodošanas akta parakstīšanas dienas, atbilstoši Garantijas noteikumu aprakstā (pielikums Nr.5) minētajam. Garantijas termiņā Pārdevējs uzņemas atbildību par Preces un Preces uzstādīšanas kvalitāti un garantē ar saviem spēkiem bez atlīdzības novērst defektus un veikt apkalpi.

7.2. Pircējs un Pārdevējs Preces garantijas laikā rīkojās saskaņā ar Garantijas noteikumu aprakstu (pielikums Nr.5).

7.3. Pārdevējs garantē, ka piegādātā un novietotā Prece atbilst standartiem un Līguma un tā pielikumu nosacījumiem, tai skaitā, ka trenažieriem un sporta inventāram jāatbilst Eiropas Savienības prasībām, un to, ka Specializētajiem kardio trenažieriem ir jāatbilst EN ISO 13485:2012 sertifikātam.

7.4. Parakstot Līgumu Pārdevējs garantē un uzņemas jebkāda veida atbildību par to, ka piegādātā Prece atbildīs visām Līguma un tā pielikumu prasībām, kā arī kvalitātes, drošības, u.c. prasībām, kuras ir noteiktas Latvijas Republikas normatīvajos aktos kā arī visām prasībām, kas noteiktas Eiropas Savienības normatīvajos aktos. Pārdevējs, parakstot Līgumu, apstiprina un piekrīt tam, ka Pārdevējs uzņemas atbildību pret Pircēju un trešajām personām par sekām, Pircējam un trešajām personām radītajiem zaudējumiem, ko var izraisīt vai ir izraisījusi Preces vai kādas to daļas neatbilstība Līguma un tā pielikumu nosacījumiem.

1. **Līdzēju mantiskā atbildība**

8.1. Līgumā noteiktās samaksas termiņa nokavējuma gadījumā Pircējs maksā Pārdevējam līgumsodu 0,5% apmērā no Līguma 3.1.apakšpunktā noteiktās Līguma summas, taču kopumā ne vairāk kā 10 % no Līguma 3.1.punktā noteiktās Līguma summas.

8.2. Līgumā noteiktās Preces piegādes un/vai uzstādīšanas termiņa nokavējuma gadījumā Pārdevējs maksā Pircējam līgumsodu 0,5% apmērā no Līguma 3.1.apakšpunktā noteiktās Līguma summas par katru nokavēto dienu, taču kopumā ne vairāk kā 10 % no Līguma 3.1.apakšpunktā noteiktās Līguma summas.

8.3. Gadījumā, ja Pārdevējs kavē noteiktās Preces defektu novēršanas un/vai maiņas termiņu, tad tas maksā Pircējam līgumsodu EUR 50,00 (piecdesmit *euro*) par katru kavējuma dienu. Aprēķinātie līgumsodi Pārdevējam ir jānomaksā 3 (trīs) darba dienu laikā, skaitot no dienas, kad Pārdevējs ir saņēmis no Pircēja rēķinu par šajā Līguma punktā noteikto līgumsodu.

8.4. Gadījumā, ja Pārdevēja vainas dēļ, veicot Līgumā noteikto Preces piegādi un/vai uzstādīšanu tiek bojāta trešo personu un/vai Pircēja manta vai nodarīts kaitējums trešo personu un/vai Pircēju pārstāvju dzīvībai vai veselībai, tad visus radītos zaudējumus sedz Pārdevējs uz sava rēķina, kā arī Pārdevējs uzņemas visu atbildību par nodarījumu un tā radītajām sekām.

8.5. Līgumsoda samaksa neatbrīvo Līdzējus no Līgumā noteikto saistību izpildes.

8.6. Pircējam, veicot Līgumā noteiktos maksājumus, ir tiesības ieturēt no tiem līgumsodus, kas Pārdevējam aprēķināti saskaņā ar Līgumu.

**9. Nepārvarama vara**

9.1. Gadījumā, ja rodas nepārvaramas varas apstākļi, tādi kā dabas katastrofas, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kurus Puses nevarēja iepriekš paredzēt un novērst ar saviem līdzekļiem, un kas nebija atkarīgi no Pušu gribas vai ietekmes, saistību izpildes laiks pagarinās par periodu, kurā pastāv nepārvaramas varas radītie apstākļi. Ja nepārvaramas varas apstākļi pastāv ilgāk kā 3 (trīs) mēnešus, vienošanās darbība tiek izbeigta un Puses veic savstarpējo norēķinu.

9.2. Par nepārvaramas varas apstākļu iestāšanos nekavējoties, bet ne vēlāk kā 3 (trīs) darba dienu laikā, rakstveidā paziņo otrai Pusei. Puses konsultējas viena ar otru, lai vienotos par attiecīgiem pasākumiem, kas veicami šādos apstākļos.

1. **Strīdu izšķiršanas kārtība**

10.1. Strīdus un domstarpības par Līgumu un tā izpildi, kas Līdzējiem var rasties Līguma darbības laikā, Līdzēji risina savstarpējo pārrunu ceļā.

10.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

1. **Līguma laušana**

11.1. Pircējam ir tiesības vienpusēji lauzt Līgumu, rakstiski paziņojot par to Pārdevējam, gadījumos, ja Pārdevējs Līgumā noteikto Preces piegādes termiņu (Līguma 4.1.2.apakšpunkts) kavē vairāk kā 10 (desmit) kalendārās dienas.

11.2. Jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā.

11.3. Pārdevējs tiek pasludināts par maksātnespējīgi vai tā darbība tiek izbeigta vai pārtraukta kādu citu svarīgu iemeslu dēļ.

11.4. Rakstiski vienojoties, Līdzēji ir tiesīgi izbeigt Līgumu kāda cita iemesla dēļ.

11.5. Gadījumā, ja Līgums tiek lauzts kāda Līdzēja vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otram Līdzējam, tad Līdzējam, kurš ir vainojams Līguma laušanā, ir jāatlīdzina otram Līdzējam tiešie zaudējumi, izņemot negūto peļņu, kas tam rodas saistībā ar Līguma laušanu. Gadījumā, ja Līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma 3.1.apakšpunktā noteiktās Līguma summas, saskaņā ar Pircēja sagatavotu rēķinu. Šajā Līguma punktā noteiktais līgumsods Pārdevējam ir jānomaksā 5 (piecu) darba dienu laikā, skaitot no dienas, kad Pārdevējs ir saņēmis šajā Līguma punktā noteikto Pircēja rēķinu, pārskaitot to uz Pircēja norādīto bankas norēķina kontu.

1. **Citi noteikumi**

12.1. Līgums stājas spēkā ar tā parakstīšanas brīdiun Līgums ir spēkā līdz brīdim, kad Līdzēji ir izpildījuši Līguma saistības. Līgums ir saistošs Līdzējiem, kā arī to tiesību un saistību pārņēmējiem.

12.2. Jebkuras izmaiņas vai papildinājumi Līgumā jānoformē rakstiski un jāparaksta Līdzējiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

12.3. Līgums, tiesības un pienākumi, kas izriet no tā, ir saistoši Līdzējiem un to tiesību un saistību pārņēmējiem, pilnvarniekiem.

12.4. Līdzēji apņemas neizpaust trešajām personām informāciju, kuru Līdzēji ieguvuši viens no otra Līguma izpildes gaitā, izņemot normatīvajos aktos paredzētos gadījumos.

12.5. Šā Līguma 12.4.apakšpunktā minētā informācija netiek uzskatīta par konfidenciālu, ja tā tiesiskā kārtā kļuvusi publiski pieejama.

12.6. Kontaktpersona par Līguma izpildes jautājumiem no Pircēja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.

12.7. Kontaktpersona par Līguma izpildes jautājumiem no Pārdevēja puses ir \_\_\_\_\_\_\_\_\_\_\_\_\_\_\_\_\_\_\_\_\_, , tel. \_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.

12.8. Līgums sagatavotos un parakstīts 2 (divos) autentiskos eksemplāros latviešu valodā, Līgumam ir 5 (pieci) pielikumi, kas ir Līguma neatņemamas sastāvdaļas. Viens Līguma eksemplārs Pircējam, un viens Pārdevējam. Abiem Līguma eksemplāriem ir vienāds juridisks spēks.

Pielikumā :

1. Tehniskais piedāvājums;
2. Finanšu piedāvājums;
3. Tehniskā specifikācija;
4. Telpu plāns;
5. Garantijas noteikumu apraksts.

**13. Līdzēju rekvizīti un paraksti**

**Pircējs Pārdevējs**

***Siguldas novada Dome***

Reģ. Nr. 90000048152

Pils iela 16, Sigulda, LV–2150

konts LV15UNLA0027800130404

A/S SEB BANKA

kods UNLALV2X

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Izpilddirektore J.Zarandija